Bongkokan pakan kang diopeki ing sakiwa-tengening udal/tuk disuduki; mawa suduk pring/kayu. Pari, damen, kacang, jagung, suket, kepara bongkokan kayu-obong, semono uga. Bongkokan-bongkokan ngarep-buri ngiwa-nengen disuduk/disuji. Gegancangan bongkokan-bongkokan iku ginawa wangsul dening among-tani. Anggone nggawa wangsul (lumrahe kanthi dipikul: pikul-pocong) salang-suduk: genti-genten. Amrih timbang; nora gampang kesel pundhake. Suduke/sujine kumudu tumancep jro ing bongkokan: ing pulunging bongkokan.
